RO ECB -PUBLIC 
 
 
AVIZUL BĂNCII CENTRALE EUROPENE  
din 29 octombrie 2013  
cu privire la transferul administrării unor proprietăţi ale statului către  
Banca Naţională a României  
(CON/2013/74)  
 
Introducere şi temei juridic  
La 5 august 2013, Banca Centrală Europeană (BCE) a prim it din partea Băncii Naţionale a României 
(BNR) o solicitare de emitere a unui aviz cu privire la un proiect de lege privind transferul anumitor 
proprietăţi ale statului din administrarea Regiei Autonome „Administraţia Patrimoniului Protocolului de 
Stat” î n administrarea BNR (denumit în continuare „proiectul de lege”).  
Competenţa BCE de a emite un aviz se întemeiază pe articolul 127 alineatul (4) şi articolul 282 alineatul (5) din Tratatul privind funcţionarea Uniunii Europene şi pe articolul 2 alineatul (1 ) a treia liniuţă din 
Decizia 98/415/CE a Consiliului din 29 iunie 1998 privind consultarea Băncii Centrale Europene de către autorităţile naţionale cu privire la proiectele de reglementare
1, întrucât proiectul de lege se referă la BNR.  
În conformitate cu articolul 17.5 prima teză din Regulamentul de procedură al Băncii Centrale Europene, 
Consiliul guvernatorilor adoptă prezentul aviz. 
 
1. Scopul proiectului de lege  
Proiectul de lege prevede transferul administrării a două proprietăţi ale statului de la Regia Autonomă 
„Administraţia Patrimoniului Protocolului de Stat” (RA -APPS, un organism cu personalitate juridică şi 
autonom din punct de vedere financiar responsabil cu administrarea patrimoniului protocolului de stat)2 
către BNR (denumit în continuare „transferul”), pentru a fi folosite de către aceasta din urmă drept sediu.  
Conform expunerii de motive la cererea de consultare, transferul este menit să acopere necesarul de spaţiu 
al BNR în urma modificării structurii organizatorice a acesteia şi include mijloacele fixe, obiectele de 
inventar şi investiţiile în curs de executare aferente proprietăţilor avute în vedere.  
În calitate de administrator al acestor proprietăţi, BNR va fi obligată să asigure, printre altele, paza, întreţinerea, conservarea şi restaurarea acestora
3. În cazul în care sunt utilizate pentru alte destinaţii decât 
cele prevăzute în proiectul de lege, proprietăţile trebuie transferate înapoi către RA -APPS4. 
                                                 
1 JO L 189, 3.7.1998, p. 42.  
2 RA-APPS a fost înfiinţată prin Hotărârea Guvernului nr. 60 din 21 ianuarie 2005 în scopul administrării, păstrării 
integrităţii şi protejării proprietă ţilor statului. 
3  Articolul 7 din proiectul de lege.  
4 Articolul 6 din proiectul de lege.  
ECB -PUBLIC  
2 Una din proprietăţile avute în vedere este monument istoric, iar cealaltă este situată în zona de protecţie a 
unui monument istoric. Prin urmare, este aplicabilă legislaţia română privind conservarea monumentelor 
istorice5, iar BNR va fi obligată să asigura paza şi protecţia acestor proprietăţi, să ia toate măsurile 
necesare pentru prevenir ea şi stingerea incendiilor şi să efectueze lucrări de conservare, consolidare, 
restaurare, reparaţii şi întreţinere6. Toate lucrările asupra proprietăţilor trebuie autorizate de Ministerul 
Culturii7. 
 
2. Independenţa bănci i centrale  
Textul proiectului de lege generează preocupări în ceea ce priveşte independenţa băncii centrale8 
prevăzute la articolul 130 din Tratat şi la articolul 7 din Statutul Sistemului European al Băncilor Centrale 
şi al Băncii Centrale Europene (denumit în continuare „Statutul SEBC”) , deoarece nu menţionează dacă 
BNR şi -a dat acordul prealabil9 pentru acest transfer.  În general, BCE observă că proiectul de lege nu 
menţionează motivele transferului.  
În plus, este necesară clarificarea sferei de aplicare a transferului în cauză întrucât nu este clar dacă acest 
transfer se referă la dreptu l de proprietate, la dreptul de administrare sau la ambele, în ceea ce priveşte 
cele două imobile.  În plus, proiectul de lege  precizează numai că, în cazul  utiliz ării pentru alte scopuri 
decât cele prevăzute în proiectul de lege, administrarea proprietăţilor urmează a fi  transferată înapoi către 
RA-APPS.  Nu există alte dispoziţii cu privire la durata transferului sau la cazul în  care BNR nu ar mai 
avea nevoie de aceste imobile.  
 
3.  Interdicţia de finanţare monetară  
Textul  proiectului de lege generează preocupări şi cu privire la respectarea interdicţiei de finanţare 
monetară prevăzute la articolul 123 alineatul (1) din Tratat şi  la articolul 21.1 din Statutul SEBC10,11, 
deoarece proiectul de lege nu face referire  la aspectele financiare ale transferului, cu excepţia menţionării 
valorii de inventar a celor două imobile. Nu se precizează dacă BNR trebuie să efectueze vreo plată 
pentr u acest transfer şi nu este clar dacă s- a realizat o evaluare a costurilor renovării imobilelor şi a 
amortizării acestora sau a costurilor ce urmează a fi suportate de BNR pentru administrarea acestor 
                                                 
5  Legea nr. 422/2001 privind protejarea monumentelor istorice, Monitorul Oficial al României , Partea I, nr. 407 din 24 
iulie 2001.  
6 Articolul 36 alineatul (1) lite ra (b) din Legea 422/2001.  
7 Articolul 24 alineatele (1) şi (2)  din Legea 422/2001.  
8 A se vedea Raportul de convergenţă al BCE, 2013, p. 20.  
9 Articolul 55 din Statutul BNR prevede următoarele:  „Banca Naţională a României poate face investiţii imobiliare  numai 
pentru necesităţile sale de funcţionare şi pentru nevoile colective ale personalului, stabilite de Consiliul său de 
administraţie.”  
10 Clarificată de Regulamentul Consiliului (CE) nr. 3603/93 din 13 decembrie 1993 de precizare a definiţiilor necesare  
aplicării interdicţiilor menţionate la articolele 104 şi 104b alineatul (1) din Tratat (JO L 332, 31.12.1993, p. 1).  Articolele 
104 şi 104b alineatul (1) din Tratatul de instituire a Comunităţii Europene sunt în prezent articolele 123 şi 125 alineatul 
(1) din Tratat.  
11 Pentru detalii, a se vedea Raportul de convergenţă al BCE, 2013, p. 27.  
ECB -PUBLIC  
3 imobile şi a modalităţii prin care acestea vor fi acope rite. Aceste aspecte financiare ale transferului avut în 
vedere trebuie soluţionate în conformitate cu interdicţia de finanţare monetară înainte de adoptarea 
proiectului de lege.  
 
Prezentul aviz va fi publicat pe website- ul BCE.  
  
Adoptat la Frankfurt pe Main, 29 octombrie 2013.  
 
[semnat]  
 
Vice-Preşedintele BCE  
Vítor CONSTÂNCIO